ટ્રેન શરૂ થઈ ત્યાં સુધી મી. વ્હોરા અકડુ થઈને બેઠા રહ્યા. મનીષ મહેતાએ ચા મગાવી ત્યારે એણે મી. વ્હોરાને ઓફર કરી, પણ એણે ખરાબ રીતે નકારી કાઢી. હવે મનીષ મહેતાએ વર્તમાનપત્રો-મેગેઝિનો કાઢી વાંચવાનું શરૂ કર્યું. મી. વ્હોરા નહોતા કંઈ વાંચતા કે નહોતા કંઈ બોલતા. એ બારી બહાર, તેમ જ કમ્પાર્ટમેન્ટની અંદર જોતા રહ્યા, એના મોં પરથી લાગતું હતું કે એને મનીષ મહેતાની કંપની ગમી નહોતી. કદાચ, એના જેવા સમવયસ્કની એ રાહ જોઈને બેઠા હતા.